কলিন ডি গ্র্যান্ডহোম
কলিন ডি গ্র্যান্ডহোম (ইংরেজি: Colin de Grandhomme; জন্ম: ২২ জুলাই, ১৯৮৬) জিম্বাবুয়ের হারারে এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। অকল্যান্ড এইসের প্রতিনিধিত্ব করছেন। এছাড়াও ঘরোয়া রাজ্য চ্যাম্পিয়নশীপের প্রথম-শ্রেণীর ক্রিকেটে মনিকাল্যান্ড, মিডল্যান্ডস, নাগেনাহিরা নাগাসের পক্ষে খেলেছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।